পাকিস্তানে ফের টিটিপি-র হামলা! মৃত্যু হল ৭ পাক সেনার

ওয়েব ডেস্ক : ফের তেহরিক-ই-তালিবানের (টিটিপি) (TTP) হামলা পাকিস্তানে (Pakistan)। এই হামলায় মৃত্যু হল ৭ জন পাক সেনার। আহত হয়েছেন ১৫ জন। জানা গিয়েছে, খাইবার পাখতুনখোয়া (Khyber Pakhtunkhwa) প্রদেশের ডেরা ইসমাইল খান জেলার দারাবান এলাকায় এই হামলা চালায় টিটিপি। তবে পাক সেনার পাল্টা হামলায় বেশ কয়েজন হামলাকারীর মৃত্যু হয়েছে বলে খবর।

জানা গিয়েছে, যেখানে হামলা করা হয়েছে সেখানে পাক সরকারের একটি গ্যাসের পাইপলাইন রয়েছে। সেই কারণে এখানে সর্বদা সেনা মোতায়েন থাকে। তবে সোমবার পাক সেনার এই কনভয়ে হামলা চালায় টিটিপি (TTP) সদস্যরা। আর সেই হামলাই ৭ জনের মৃত্যু হয়। আহত হয়েছেন আরও ১৫ জন। তাদেরকে ভর্তি করা হয়েছে হাসপাতালে। অন্যদিকে পাক সেনার দাবি, তাদের পাল্টা গুলিতে ৮ জন হামলাকারীর মৃত্যু হয়েছে।

আরও খবর : পাক হিন্দুদের দীপাবলির শুভেচ্ছা জানাতে গিয়ে ‘ট্রোলড’ হলেন শাহবাজ!

প্রসঙ্গত, দীর্ঘদিন ধরেই পাক সেনার অত্যাচারের বিরুদ্ধে সরব হয়েছে পাকিস্তানের তেহরিক-ই-তালিবান (TTP), বালোচ লিবারেশন আর্মির (BLA) মতো সংগঠনগুলি। আর সেই অত্যাচারের বিরুদ্ধে হাতে অস্ত্র তুলে নিয়েছে তারা। সেই কারণে খাইবার পাখতুনখোয়া প্রদেশে বারবার হামলার শিকার হচ্ছে পাক সেনা। অন্যদিকে পাক সরকারের তরফে এই জায়গায় সামরিক অভিযান বাড়িয়েছে। দু’পক্ষের সংঘর্ষে আরও উত্তপ্ত পরিস্থিতি তৈরি হচ্ছে পাকিস্তানে।

অন্যদিকে ২০২১ সালে আফগানিস্তান (Afganistan) থেকে মার্কিন সেনাকে বিতাড়িত করে সেখানকার শাসনভার নিজেদের হাতে নিয়েছে তালিবান। আর তারা ক্ষমতায় আসায় পাক সরকার ভেবেছিল আফগানিস্তানের জঙ্গি সংগঠনগুলিকে ভারতের বিরুদ্ধে ব্যবহার করা যাবে। কিন্তু তা হয়নি। বরং ভারতের সঙ্গে তালিবান সরকারের সম্পর্ক ভালো হয়। আর তাতেই ক্ষেপে উঠেছে পাকিস্তান। বর্তমানে টিটিপি ও পাক সরকারের মধ্যে চলছে উত্তেজনা পরিস্থিতি।